b'\n_START_ARTICLE_\n\xc5\xa0pitali\xc4\x8d, Kamnik\n_START_SECTION_\nZgodovina\n_START_PARAGRAPH_\nIme naselja spominja na leta 1228 ustanovljeno gosti\xc5\xa1\xc4\x8de (hospital / \xc5\xa1pital) sv. Antona za popotnike in trgovce na cesti, ki je bila do 16. stoletja mnogo va\xc5\xbenej\xc5\xa1a kot ona \xc4\x8dez Trojane. Ustanovil ga je mejni grof Henrik IV. Ande\xc5\xa1ki (umrl 18. julija 1228). Med letoma 1243 in 1251 je bil od patriarha Bertolda Ande\xc5\xa1kega predan v oskrbo samostanu v Vetrinju, ki je do 17. stoletja skrbel zanj in ga vzdr\xc5\xbeeval s posestjo, ki mu je bila podarjena ob ustanovitvi. V naselju je cerkev sv. Antona Pu\xc5\xa1\xc4\x8davnika iz srede 13. stoletja.'